บาทเปิดตลาด 34.54/56แข็งค่า
เงินบาทเปิดตลาด 34.54/56บาทต่อดอลล่าร์  แข็งค่าตามภูมิภาค หลังดอลล์อ่อนค่าจากวิตกสถานการณ์ความขัดแย้งในคาบสมุทรเกาหลี
12 เม.ย. 2560

เงินบาทเปิดตลาด 34.54/56บาทต่อดอลล่าร์  แข็งค่าตามภูมิภาค หลังดอลล์อ่อนค่าจากวิตกสถานการณ์ความขัดแย้งในคาบสมุทรเกาหลีนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.54/56 บาท/ดอลลาร์ แข็งค่าจากปิดตลาดเย็นวานนี้ที่ระดับ 34.58 บาท/ดอลลาร์ หลังดอลลาร์มีทิศทางอ่อนค่าจากปัญหาความขัดแย้งทางการเมืองของสหรัฐฯ กับเกาหลีเหนือและซีเรีย"บาทแข็งค่าตามภูมิภาค หลังดอลลาร์อ่อนค่าจากปัจจัยทางการเมืองของสหรัฐฯ ที่มีความขัดแย้งกับเกาหลีเหนือและซีเรีย ซึ่งจะส่งผลกระทบต่อดอลลาร์ไปจนกว่าสถานการณ์จะคลี่คลายหรือมีปัจจัยใหม่เข้ามา" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 34.45-34.60 บาท/ดอลลาร์